შერიფ მარდინი

შერიფ მარდინი (; დ. 1927, სტამბოლი, თურქეთი — გ. 6 სექტემბერი, 2017) —   თურქი სოციოლოგი, პოლიტოლოგი, აკადემიკოსი და მოაზროვნე. 2008 წლის გამოცემაში მას „თურქულ სოციოლოგიაში უხუცესად“ უწოდებდნენ.

 ადრეული ცხოვრება და განათლება 
მარდინი დაიბადა 1927 წელს სტამბოლში. მამამისი, შემსეტინ მარდინი თურქი დიპლომატი იყო. შემსეტინ მარდინი ისტორიულად ჩამოყალიბებული ოჯახის წარმომადგენელი და არიფ მარდინისა და ბეთულ მარდინის ბიძა იყო. შერიფ მარდინის დედა რეია მარდინი, აჰმეთ ჯევდეთის ქალიშვილი იყო, რომელიც ოსმალური გაზეთ İkdam-ის დამფუძნებელი იყო.

მარდინიმ, 1944 წელს აშშ-ში საშუალო განათლება დაასრულა. 1948 წელს სტენფორდის უნივერსიტეტში პოლიტიკურ მეცნიერებათა ბაკალავრის ხარისხი მიიღო. შემდეგ, 1950 წელს, ჯონს ჰოპკინზის უნივერსიტეტში საერთაშორისო ურთიერთობების მაგისტრის ხარისხი მიიღო. 1958 წელს, სტენფორდის უნივერსიტეტში პოლიტიკური მეცნიერებების ასპირანტურა დაამთავრა. მისი სადოქტორო დისერტაცია 1962 წელს პრინსტონის უნივერსიტეტის გამოცემაში გამოქვეყნდა, ნამუშევრის სახელი იყო „ახალგაზრდა ოსმალების აზროვნების გენეზისი“ „ახალგაზრდა ოსმალების აზროვნების გენეზისი“.

 აკადემიური კარიერა 
მარდინის აკადემიური კარიერა 1954 წელს, ანკარის უნივერსიტეტის პოლიტიკურ მეცნიერებათა ფაკულტეტზე დაიწყო, სადაც 1956 წლამდე დარჩა. 1958 წლიდან 1961 წლამდე პრინსტონის უნივერსიტეტის აღმოსავლეთმცოდნეობის ფაკულტეტზე მუშაობდა. ერთი წელი (1960-1961) მუშაობდა ჰარვარდის უნივერსიტეტის ახლო აღმოსავლეთის ინსტიტუტში. 1961 წელს დაბრუნდა თურქეთში და დაიწყო მუშაობა ანკარის უნივერსიტეტის პოლიტიკურ მეცნიერებათა ფაკულტეტზე. 1964 წელს გახდა ჯერ ასოცირებული პროფესორი და შემდეგ, 1969 წელს პროფესორი. მისი აკადემიური კვლევა ანკარის უნივერსიტეტში, 1973 წლამდე გაგრძელდა. შემდეგ, 1973-1991 წლებში მუშაობდა ბოღაზიჩის უნივერსიტეტის პოლიტიკურ მეცნიერებათა დეპარტამენტში. 1999 წელს შეუერთდა საბანაჩის უნივერსიტეტის ხელოვნებისა და სოციალურ მეცნიერებათა ფაკულტეტს, სადაც დღემდე მუშაობს.

გარდა ამისა, მუშაობდა მოწვეულ პროფესორად ისეთ უნივერსიტეტებში, როგორიცაა კოლუმბიის უნივერსიტეტი, კალიფორნიის უნივერსიტეტი, კალიფორნიის უნივერსიტეტი (ბერკლი), ოქსფორდის უნივერსიტეტი და სირაკუეს უნივერსიტეტი.

 წიგნები 
რელიგია და სოციალური ცვლილება თანამედროვე თურქეთში: ბედიოზამანის შემთხვევა, ალბანი, ნიუ-იორკი: ნიუ-იორკის სახელმწიფო უნივერსიტეტი გამომცემლობა, 1989
ახალგაზრდა ოსმალელთა აზროვნების გენეზისი: თურქეთის პოლიტიკური იდეების მოდერნიზაციის შესწავლა, სირაკუზი, ნიუ-იორკი: სირაკუზის უნივერსიტეტის გამომცემლობა, ივლისი 2000
ლაიციზმი თურქეთში, სტამბოლი: კონრად ადენაუერის ფონდის გამომცემლობა, მარტი 2003
ცენტრი და პერიფერია ოსმალეთის იმპერიაში, ნიუ-იორკი: სირაკუზის უნივერსიტეტის გამომცემლობა 2005
ერის ბუნება გვიანდელ ოსმალეთის იმპერიაში, ლეიდენი: ISIM 2005
რელიგია, საზოგადოება და თანამედროვეობა თურქეთში, სირაკუზი, ნიუ-იორკი: სირაკუზის უნივერსიტეტის გამომცემლობა, ივლისი 2006

სქოლიო

კატეგორია:თურქი სოციოლოგები
კატეგორია:თურქი პოლიტოლოგები
კატეგორია:თურქი აკადემიკოსები
კატეგორია:სტამბოლში დაბადებულები